**KRITÉRIUM NA VYHODNOTENIE PONÚK,**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Ponuky sa vyhodnocujú na základe kritéria na vyhodnotenie ponúk**

**„Celková cena za dodanie požadovaného predmetu zákazky vyjadrená v EUR bez DPH“**

**(pre obe časti zákazky)**

Uchádzač vyplní prílohu č. 3 vzor Štruktúrovaný rozpočet ceny, týchto súťažných podkladov a predloží ho v ponuke a zároveň vyplnení jednotkové ceny položiek v elektronickom ponukovom formulári v systéme JOSEPHINE, ktorý zodpovedá Štruktúrovanému rozpočtu ceny.

Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP. Ponuka je vyhotovená elektronicky v zmysle § 49 ods. 1 písm. a) zákona a vložená do systému JOSEPHINE umiestnenom na webovej adrese https://josephine.proebiz.com/. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/. V predloženej ponuke prostredníctvom systému JOSEPHINE musí byť pripojený návrh na plnenie kritérií vyplnením elektronického formulára, v systéme JOSEPHINE.

**Kritérium na vyhodnotenie ponúk:**

**Celková cena za dodanie požadovaného predmetu zákazky vyjadrená v EUR bez DPH**

Uchádzačom predložený návrh na plnenie tohto kritéria musí byť zaokrúhlený na dve desatinné miesta.

Jediným kritériom na vyhodnotenie ponúk je najnižšia navrhovaná celková cena za dodanie požadovaného predmetu zákazky vyjadrená v EUR bez DPH, uvedená v ponuke uchádzača podľa prílohy č. 3 týchto súťažných podkladov. Všetky ceny uvedené v ponuke uchádzača podľa prílohy č. 3 týchto súťažných podkladov musia byť zaokrúhlené na dve desatinné miesta.

**Pravidlá na uplatnenie kritéria:**

Celková cena za dodanie požadovaného predmetu zákazky vyjadrená v EUR bez DPH:

Vyhodnotenie návrhov na plnenie kritéria sa uskutoční prostredníctvom porovnania cien ponúk. Pri vyhodnotení bude zostavené poradie ponúk úspešnosti ponúk. Ponuky budú zoradené podľa výšky ceny, na prvom mieste poradia sa umiestni tá ponuka, ktorá bude obsahovať najnižšiu cenu.

V prípade rovnosti Celkovej ceny za dodanie požadovaného predmetu zákazky bude rozhodujúcim kritériom pre:

- časť 1 - cena za „**položka č. 6)** DCB aplikačný server s procesorom typu RISC alebo ekvivalent (1.2.3, 1.2.4, 1.2.5)“

- časť 2 - cena za „**položka č. 2)** Bezpečnostná brána na vytvorenie prevádzkového redundantného páru k existujúcej vnútornej bezpečnostnej bráne DMZ s prvkami IPS“